ગુન્હો કરતાં બાળકોને કઇ રીતે રોકવાં તે આજનો મોટો પ્રશ્ન છે. (તેમને ટોકવા કે ઠોકવાનો તો કોઇ સવાલ જ નથી. એ અધિકાર તો તેમણે ક્યારનોય માતા-પિતા પાસેથી લઇ લીધો છે.) પ્રેમ ભરેલું વાતાવરણ અને પાકી ચોકીદારી રાખીને તેમને આડા રસ્તે જતાં રોકી શકાય. સતત તેમની સાથે સંવાદ કરવાનો, તેમના મનમાં શું ચાલી રહ્યું છે તે જાણવાનું. તેમના મિત્રો કોણ છે તેની ખબર રાખવાની. નિયમિત અંતરે તેમના મોબાઇલ ફોન પણ ચેક કરવાના.